Eurosmart

Eurosmart, også kalt €urosmart, var et norsk pyramidespill stiftet i 2003 av Roy Kvamme og Erik Øveren.Avslør pyramidene! VG

Eurosmarts visjon var å drive netthandel og varehus på Svinesund, men det ble aldri realisert noen butikk på svenskegrensen.Eks-torpedo i pyramidebråk Dagens Næringsliv Selskapet hadde imidlertid en større eierpost i den svenske dagligvarekjeden EuroCash.Pyramidspelsbolag äger svensk kedja  Realtid Mange omtalte selskapet som en kopi av pyramidespillet The 5 Percent Community,Ikke glitter og glamour, Hamar Arbeiderblad, 1. desember 2004 og mange av medlemmene fra T5PC ble rekruttert til Eurosmart.- Skremt? nei det er vi ikke, Hamar Arbeiderblad, 1. desember 2004

Lotteritilsynet vurderte Eurosmart i 2003, men fant da ikke grunn til å konkludere med at selskapet brøt lotterilovenVil ikkje forfølgje EuroSMART  Lotteritilsynet Kredittilsynet anmeldte imidlertid selskapet for brudd på verdipapirloven.Kredittilsynet anmelder Eurosmart Nettavisen Tilsynet mente at aksjehandelen som foregikk internt i nettverket Eurosmart-medlemmer var å regne som en investeringstjeneste, noe som krevde tillatelse og som Eurosmart ikke hadde innhentet.Stanser Eurosmart handel, Aftenposten, 23. oktober 2003 Selskapet ble også politianmeldt av sportsgiganten Nike for salg av piratkopierte varer.– Selger kun ekte varer Ringerikes Blad, 17. november 2004 Denne anmeldelsen ble imidlertid trukket etter at partene kom til enighet om en avtale.Eurosmart får revisorrefs Ringerikes Blad, 9. desember 2004

Mot slutten av 2004 ble det annonsert at Espen Bergby skulle innsettes som ny styreleder, han kom da fra stillingen som direktør for forretningsutvikling i IBM.Ansatt som arbeidende styreleder, Ringerikes Blad, 17. november 2004  Dette ble imidlertid ikke realisert ettersom Bergby fikk kalde føtter etter å ha sjekket selskapets virksomhet nærmere.Eurosmart skulle kjøpe smykkeselskap, Hegnar Online, 20. januar 2005

På det meste var Eurosmart verdsatt til over 800 millioner kroner, til tross for kun 140 000 kr i egenkapital. Mange mente at dette var en helt fiktiv verdi, noe som også ble tydelig da pyramiden kollapset i 2006. Det var da blitt vervet ca. 16 000 personer til konseptet, i hovedsak nordmenn og svensker. 245 av disse gikk sammen i et søksmål mot grunnleggerne som ble beskyldt for ulovlig å ha tappet selskapet for penger.Eurosmart-gründere saksøkes for millioner E24

I 2008 hadde aksjonærene mistet tålmodigheten med Øveren og Kvamme og kastet dem ut av selskapet.«Mistanke om økonomisk kriminalitet», Kapital 2008-21 Samtidig kom advokat Torgils Skajaa og Sjur Jørgen Øvrevik inn i Eurosmart-styret, disse hadde sammen drevet selskapet Norsk Finansanalyse som drev spekulasjoner i gråmarkedet.Norsk Finansanalyse konkurs Fædrelandsvennen Det var da ingen virksomhet i selskapet, men Skajaa og Øvrevik bestemte seg for å saksøke søsterselskapet Conceptor for 60 millioner kroner for EuroCash-aksjer de mente Eurosmart hadde solgt til Conceptor langt under markedspris for å tappe Eurosmart for verdier. Det ble imidlertid inngått forlik i saken før den rakk å bli avgjort i tingretten.Oversendelse av avgjørelse Eurosmart AS - Conceptor AS m.fl.  Asker og Bærum Tingrett

I desember 2014 ble Eurosmart slått konkurs av Skatt Øst.

 Referanser 

Kategori:Pyramidespill
Kategori:Tidligere norske selskaper
Kategori:Selskaper etablert i 2003
Kategori:Selskaper opphørt i 2014